Hota Tallon Makadhel

Level 4 (Grade 2)

KalanguyaFiction

Deskripsyon ni libro:

Ihtolya ni hanbabalkada a makadhel ngem nanbal-baliw.

Letters used:

a, n, i, m, k, o, t, e, y, -ay, -ey, -oy, d, h, i, g, p, ng,b, w, aw, ew, iw, ow, s, u, r, c, f, q, v, x, z

Nauhal a ahel:

han, ngon, i, ni, nan, dan, tola

Ballo a ahel:

babalkada, kadhalan, pakawah

Hota Tallon Makadhel

KalanguyaKabayan, Benguet, Philippines

Copyright © 2018, Enabling Writers Project - University of San Jose - Recoletos http://creativecommons.org/licenses/by/4.0/http://creativecommons.org/licenses/by/4.0/You are free to make commercial use of this work. You may adapt and add to this work. You must keep the copyright and credits for authors, illustrators, etc.ISBN

Waday han babalkada.

Hi Putol, Imbang tan Iwah.

Ida kaman aka-akad.

Kumpormi daka lawi.

Hota kadhalan da i daka anapa.

Limaw idad hakay ni pahyalan.

At kimadhal ida muwan.

Hi Putol, hay toka amaga kamamutol.

Amin ni itibew to, puto-putolento.

Hota da habong tan kiyew.

Imbang amina toka itibew to iibong.

Kalkalan toy bahudaan at ibuka-bukay to.

Iwah amin ni itibawtoka pakawah.

Toka pakawah i danum tan kurente .

Bimungat iday Pulis tan totood pahyalan.

Tep kimadhakadhal ida muwan.

At hinipol dada gabul ni bungat.

Bimatik ida inggatod naduntog.

Dintang da i lugad nan diwata.

Ida kaman gaya tap pahpahad diman.

Dinada-dadal day intibew dadman.

Bimungat hi diwata at dinusa toda.

Impalaw toh Putol di ambilungat.

Namahig i takot to.

Anggan ontakok andi gait to.

Hi Iwah in ilaw dad bahudaan.

Dakal i aatang ni utot.

Kaman bintik nam daka hipola.

Hi Imbang inilaw kapudotan.

Kaman bintik ni lawan to.

Namahig i pudot amun unluto.

Ida kamanbabawi ni kimadha-kadhal.

Nanpakaasi dan diwata at pakawanen toda.

Kan diwata, "Pakawanen takayo."

Nem agyo law pinpinduwaen.

On kanda, et intauli dada.

Nandugi nuntan,

Nantanam hi Putol.

Nanlinih hi Imbang.

Agpakawah law Iwah i toka itibaw.